|  |  |
| --- | --- |
|  | **SCR**  **Specialcenter Roskilde** |

**Bestyrelsesmøde for SCR Kommunikation**

Den 2. marts 2023 kl. 16.00-18.00

**Referat**

**Mødet blev afholdt i mødelokalet på 1. sal på Elisagårdsvej**

**Til stede:** Birthe K. Vinner Nielsen, Lisbeth Jensen, Birgitte Baktoft, Anders Fransson, Nils Bo Hermansen, Eskild Petersen, Karen Munk og Gitte Pedersen (referent).

**Afbud:** Maria Kongsaa og Ditte Søbæk Johansen

**Ad 1. Godkendelse af dagsorden samt referat af mødet d. 26. januar 2023.**

Dagsorden godkendt. Referatet er godkendt via rund-sendelse på mail.

**Ad 2. Faglig præsentation.**

*SCR’s IKT-tilbud (typer af hjælpemidler m.v) v/ IKT-konsulent Anette Fredslund Jensen*

IKT betyder **I**nformation **K**ommunikation **T**eknologi

Tak til Anette for præsentationen af Kommunikations IKT tilbud.

**Ad 3. Kvalitetssikringsprojekt v/ Anja:**

*Fokusgruppeinterview med unge, der stammer*

Anjas slides sendes ud sammen med referatet

Nils Bo synes, det er rigtig godt, og så gerne, at det blev mere udbredt. Det kunne meget fint med en form for ekstern interviewer, der foretager undersøgelsen.

Birgitte synes, det lyder som et fint redskab, som bør bruges. Det ville være bedre, hvis der var lidt flere deltagere, så der kunne sikres større anonymitet.

Tak til Anja for en god præsentation, det må meget gerne gentages i fremtiden.

**Ad 4. Økonomi**

*Gennemgang af prognose (tidligere udsendt)*

Der var fremsendt en oversigt over det forventede forbrug for år 2023.

Eskild fortæller, at der stadig er en formodning om, at hjælpemiddeludgiften ikke rammer helt det budgetterede loft, så resultatet kan ende i balance med et 0 ved årets afslutning.

Bestyrelsen tager prognosen til efterretning.

**Ad 5. Forretningsorden**

*Udformning og vedtagelse af ny forretningsorden (udkast vedhæftet)*

Rettelse i forretningsordenen vedrørende punkt F stk. 2 vedr. referat: rettelsen blev vedtaget. Den rettede forretningsorden sendes ud.

**Ad 6. Meddelelser fra ledelsen**

1. *Timer og brugere i 2022*

Rapporten om Resurseforbruget for år 2022 er tidligere udsendt til bestyrelsen. Eskild fortæller, at antallet af borgere, som har fået ydelser i år 2022 er det højeste nogensinde; nemlig 4.322 borgere. Til gengæld er der registreret 22.337 timer, som er lavere end året før. Det skyldes formentlig problemer med tidsregistreringsmodulet i starten af år 2022.

Der gives individuelt feedback på tidsregistreringen til alle konsulenterne i snarlig fremtid.

1. *Ventelister*

Psykiatri: 8-9 uger

Syn (optiker): 6-8 uger

Syn (kons): 3-4 uger

Stemme: 8-9 uger

Hjerne: 3-4 uger

Høre: 3-4 uger (tinnitus), 3 uger (justering), 1-2 uger (THM og andet).

Spørgsmål fra Lisbeth: Hvordan differentieres der? Tages der hensyn til erhvervsaktive?

Karen fortæller, at der visiteres, hvor de mest akutte sager kan komme til. Ventetiderne er et udtryk for en gennemsnitsventetid.

*c) Vedtægter*

Eskild fortæller, at der ved at blive udarbejdet et sæt vedtægter hos juristen i Skole-Børn Forvaltningen, og disse bliver formentlig præsenteret på næste bestyrelsesmøde.

*d) Samarbejde med Region Sjælland*

Det kører fint her på Kommunikation. De resurser, vi får af Region Sjælland for at udføre den aftalte opgave, passer meget fint med de ydelser, borgerne får. Der er dog fortsat ikke afholdt nogen samarbejdsmøder.

**Ad 7. Meddelelser fra byråd**

Birgitte Baktoft fortæller, at der pt ikke er emner, der rammer ind i Kommunikation.

**Ad 8. Meddelelser fra organisationer og brugere**

Birthe er ikke længere medlem af Handicaprådet. Birthe er dog optaget af, at flere udvalg er gode til at sende dagsordener til Handicaprådet, hvis der er emner, der er af interesse for rådet. Det gør Kultur- og Idrætsudvalget ikke, men foreslår Handicaprådet, at de selv abonnerer på dagsordenen.

Birgitte tilføjer, at hun gerne vil undersøge om Handicaprådet SKAL eller KAN høres.

Anders fortæller, at der 28.02. var fællesmøde med Ældrerådet om sammenfaldende emner af interesse. Anders har også slået et slag i forskellige fora for de nye lyd- og vibrationsfyr.

Nils Bo fortæller, at ud af de 280.000 borgere, som er borgergrundlaget på SCR Kommunikation, er der ingen der har rettet henvendelse til Nils Bo med nogen emner.

Lisbeth fortæller, at der savnes noget afmærkning til affaldscontainerne til affaldssortering. Mellem DBS og affaldsfirmaernes interesseorganisation, er der udarbejdet noget materiale. Borgere kan henvises til Lisbeth, hvis der er forespørgsler om steder, hvor der er behov for afmærkning, som er målrettet synshandicappede.

Birthe tilføjer, at det ville være godt til Frivillighedscentret med en sådan affaldsmærkning.

**Ad 9. Meddelelser fra medarbejdere**

Karen fortæller, at der er en rigtig fin stemning på Kommunikation. Der er af og til informationsmøder med samarbejdskommunerne, og der har for nyligt været afholdt et i Stevns kommune med relevante fagpersoner; der var over 50 fremmødte til dette arrangement. Formålet med disse møder er at gøre opmærksom på Kommunikation og de ydelser, som borgere kan få. Det er godt at afholde disse møder, da der naturligt sker udskiftning rundt omkring i samarbejdskommunerne.

Vi har aktuelt tre medarbejdere, som er på vej på barsel, og vi er næsten i mål med at få ansat barselsvikarer. Det fungerer rigtig fint, selvom det naturligt giver lidt mere arbejde i de berørte teams.

På Kommunikation havde vi forberedt os på, at der kunne blive behov for at hjælpe nogle af de ukrainske flygtninge – der er i øjeblikket tre borgere, som modtager hjælp. Vi må nok forberede os på, at der kan blive tale om flere ukrainske borgere, afhængig af hvordan krigen udvikler sig, og hvordan tidsperspektivet bliver.

**Ad 10. Eventuelt**

Spørgsmål fra Lisbeth, skal repræsentanter fra organisationerne til bestyrelsen være fra Roskilde?

Eskild; nej det kan være fra alle seks kommuner.

**Næste bestyrelsesmøde er torsdag d. 27. april 2023 kl. 16-18 på Elisagårdsvej.**

Kommende møder i 2023:

* Torsdag d. 27. april
* Torsdag d. 14. september
* Mandag d. 23. oktober
* Mandag d. 11. december (+ julefrokost)

… alle kl. 16-18